ທ່ານ Kerry ຕ້ອນຮັບ ​ປະທານາທິບໍດີ​ ໄນ​ເຈີ​ເຣຍ ທ່ານ Buhani
ຜູ້ນຳ​ຂອງໄນ​ເຈີ​ເຣຍ ​ໄດ້​ພົບ​ປະ​ກັບ ທ່ານ​​ໂອ​ບາ​ມາ ​ທີ່​ທຳນຽບຂາວ ​ເພື່ອ​ປຶກສາ​ຫາລື ​ເລື້ອງ​ໄພ​ຂົ່ມຂູ່​ ຈາກກຸ່ມ​ຫົວຮຸນແຮງ Boko Haram ​ແລະ​ບັນຫາ​ສຳຄັນ​ອື່ນໆ​ນຳ.
ລັດຖະມົນຕີກະຊວງການຕ່າງປະເທດສະຫະລັດ ທ່ານ John Kerry ຕ້ອນຮັບປະທານາ ທິບໍດີໄນເຈີເຣຍ ທ່ານ Muhammadu Buhani ທີ່ກະຊວງການຕ່າງປະເທດ ໃນວັນອັງ ຄານມື້ນີ້ ໃນຂະນະທີ່ີທ່ານສືບຕໍ່ການຢ້ຽມຢາມສະຫະລັດເປັນເວລາ 4 ມື້ ໃນວັນຈັນວານນີ້ ຜູ້ນຳຂອງໄນເຈີເຣຍ ໄດ້ພົບປະກັບປະທານາ ທິບໍດີສະຫະລັດ ທ່ານບາຣັກ ໂອບາມາ ທີ່ທຳນຽບຂາວ ເພື່ອປຶກສາຫາລືເລື້ອງໄພຂົ່ມຂູ່ຈາກກຸ່ມຫົວຮຸນແຮງ Boko Haram ແລະບັນຫາສຳຄັນອື່ນໆນຳ ທ່ານ ໂອບາມາ ໄດ້ກ່າວຍ້ອງຍໍສັນລະເສີນການເລືອກຕັ້ງ ຫວ່າງໄວໆມານີ້ຂອງໄນເຈີເຣຍ ຊຶ່ງເປັນຂີດໝາຍການມອບໂອນອຳນາດແບບປະຊາທິປະໄຕຄັ້ງທຳອິດ ນັບຕັ້ງແຕ່ການປົກ ຄອງໂດຍທະຫານ ສິ້ນສຸດລົງໃນປີ 1999 ເປັນຕົ້ນມາ ທ່ານ ໂອບາມາ ໄດ້ກ່າວວ່າ: ທ່ານໄດ້ກ່າວເພີ້ມຕື່ມວ່າ ທ່ານເປັນຫວ່ງເປັນໃຍເຖິງການໂຈມຕີ ຂອງກຸ່ມ Boko Haramພ້ອມນີ້ ທ່ານຍັງເຊື່ອໝັ້ນວ່າປະທານາທິບໍດີ Buhani ມີແຜນການທີ່ຈະແຈ້ງໃນການເອົາຊະນະກຸ່ມດັ່ງກ່າວນີ້ ແລະການກຳຈັດການສໍ້ລາດບັງຫຼວງ ທີ່ເຮັດໃຫ້ເສດຖະກິດຂອງປະເທດຖອຍຫຼັງນັ້ນ ທ່ານໂອບາມາ ໄດ້ກ່າວວ່າ ທ່ານຍິນດີທີ່ຈະປຶກສາຫາລື ເລື້ອງທີ່ສະຫະລັດແລະໄນເຈີເຣຍ ຈະຮ່ວມມືກັນຢ່າງໃດ ໃນການຮັບມືກັບພວກກໍ່ການຮ້າຍນັ້ນ ການມາຢ້ຽມຢາມສະຫະລັດເປັນເວລາ 4 ມື້ນີ້ ແມ່ນການຢ້ຽມຢາມວໍຊິງຕັນຄັ້ງທຳອິດຂອງທ່ານ Buhari ນັບຕັ້ງແຕ່ທ່ານເຂົ້າຮັບຕຳແໜ່ງ ໃນເດືອນພຶດສະພາ ຜ່ານມານີ້ ຊຶ່ງເປັນ ການມອບໂອນອຳນາດຢ່າງສັນຕິ ທີ່ບໍ່ຄ່ອຍໄດ້ເຫັນກັນນັ້ນ